KOMMISSIONENS FORORDNING (EU) 2015/1185

af 24. april 2015

om gennemførelse af Europa-Parlamentets og Rådets direktiv 2009/125/EF for så vidt angår krav til miljøvenligt design af produkter til lokal rumopvarmning til fast brændsel

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets direktiv 2009/125/EF af 21. oktober 2009 om rammerne for fastlæggelse af krav til miljøvenligt design af energirelaterede produkter (1), særlig artikel 15, stk. 1,

efter høring af det i artikel 18 i direktiv 2009/125/EF omhandlede konsultationsforum og

ud fra følgende betragtninger:

I henhold til direktiv 2009/125/EF fastlægger Kommissionen krav til miljøvenligt design af energirelaterede produkter, der sælges og handles i betydelige mængder, har en væsentlig miljøpåvirkning og har et betydeligt potentiale med hensyn til at mindske deres miljøpåvirkning, uden at det medfører urimelige omkostninger.

Det er fastsat i artikel 16, stk. 2, i direktiv 2009/125/EF, at Kommissionen i givet fald, efter proceduren i artikel 19, stk. 3, og kriterierne i artikel 15, stk. 2, og efter høring af konsultationsforummet for miljøvenligt design, vedtager gennemførelsesforanstaltninger for produkter, som har et stort potentiale for en omkostningseffektiv nedbringelse af drivhusgasemissionerne, f.eks. produkter til lokal rumopvarmning til fast brændsel.

Den forberedende undersøgelse viser, at yderligere krav med hensyn til andre parametre for miljøvenligt design, som omhandlet i bilag I, del 1, til direktiv 2009/125/EF er unødvendige for produkter til lokal rumopvarmning til fast brændsel.

Anvendelsesområdet for denne forordning bør omfatte produkter til lokal rumopvarmning, der er udformet til at bruge fast brændsel (biomasse eller fossilt brændsel). Produkter til lokal rumopvarmning til fast brændsel, som har en indirekte opvarmningsfunktion, er også omfattet af denne forordning. Produkter til lokal rumopvarmning til fast brændsel, som fyres med biomasse, der ikke stammer fra træ, har særlige tekniske egenskaber og bør derfor undtages fra denne forordnings anvendelsesområde.

Det årlige energiforbrug for produkter til lokal rumopvarmning til fast brændsel blev anslået til at være 627 PJ (15,0 Mtoe) i Unionen i 2010, hvilket svarer til 9,5 Mt kuldioxidemissioner (CO2). Det anslås, at energiforbruget til produkter til lokal rumopvarmning til fast brændsel i 2030 vil være 812 PJ (19,4 Mtoe) svarende til 8,8 Mt CO2.

Energiforbruget for produkter til lokal rumopvarmning til fast brændsel kan mindskes ved at anvende allerede eksisterende generiske teknologier uden at øge de samlede omkostninger til anskaffelse og drift af disse produkter.

De årlige emissioner af partikler (PM), organiske gasformige forbindelser (OGC) og kulmonoxid (CO) er anslået til henholdsvis 142 kton/år, 119 kton/år og 1 658 kton/år i 2010. Som følge af specifikke foranstaltninger, der allerede er vedtaget af medlemsstaterne, og den teknologiske udvikling forventes disse emissioner at være henholdsvis 94 kton/år, 49 kton/år og 1 433 kton/år i 2030. De årlige emissioner af nitrogenoxider (NOx) forventes at stige, hvis der ikke træffes specifikke foranstaltninger, fordi nye udformninger af produkter til lokal rumopvarmning forventes at have højere forbrændingstemperaturer.

Kravene til miljøvenligt design i denne forordning for så vidt angår emissioner fra produkter til lokal rumopvarmning til fast brændsel vil føre til emissionsreduktioner for partikler (PM), organiske gasformige forbindelser (OGC) og kulmonoxid (CO) på henholdsvis 27 kton/år, 5 kton/år og 399 kton/år i 2030.

Kravene til miljøvenligt design bør harmonisere energiforbrug og emissioner af partikler, organiske gasformige forbindelser, kulmonoxid og nitrogenoxider for produkter til lokal rumopvarmning til fast brændsel i hele Unionen, så det indre markeds funktion forbedres, og for at forbedre disse produkters miljøpræstationer.

Energieffektiviteten for produkter til lokal rumopvarmning til fast brændsel falder ved brugen i praksis, når der sammenlignes med den energieffektivitet, der konstateres ved prøvning. For at tilnærme årsvirkningsgraden ved rumopvarmning til virkningsgraden bør producenterne opmuntres til at benytte reguleringsudstyr. Af denne årsag antages en forskel mellem de to værdier, der har form af et generelt fradrag. Dette fradrag kan mindskes ved at vælge en række reguleringsoptioner.

Kravene til miljøvenligt design bør ikke påvirke brugsegenskaberne eller prisen for produkter til lokal rumopvarmning til fast brændsel, som slutbrugeren oplever dem, og bør heller ikke være til skade for sundheden, sikkerheden eller miljøet.

Tidsrammen for indførelse af kravene til miljøvenligt design bør være tilstrækkelig til at producenterne kan foretage de nødvendige designændringer af produkter, der er omfattet af denne forordning. Frister bør fastsættes således, at der tages hensyn til producenternes omkostninger, navnlig små og mellemstore virksomheders, samtidig med at forordningens målsætninger nås inden for den planlagte tidsramme.

For at lette kontrollen af overholdelsen bør fabrikanterne give oplysninger i den i bilag IV og V til direktiv 2009/125/EF omhandlede tekniske dokumentation i det omfang, oplysningerne vedrører kravene i denne forordning.

Ud over de retligt bindende krav i denne forordning, bør der angives vejledende referenceværdier for de bedste tilgængelige teknologier med henblik på at sikre omfattende og lettere adgang til information om miljøpræstationerne over hele deres livscyklus for produkter til lokal rumopvarmning til fast brændsel.

VEDTAGET DENNE FORORDNING:

Artikel 1

Genstand og anvendelsesområde

1. Denne forordning fastsætter krav til miljøvenligt design for produkter til lokal rumopvarmning til fast brændsel med en nominel varmeydelse på 50 kW eller derunder.

2. Denne forordning finder ikke anvendelse på:

Artikel 2

Definitioner

I denne forordning gælder definitionerne i artikel 2 i direktiv 2009/125/EF, og derudover gælder følgende definitioner:

1. »produkt til lokal rumopvarmning til fast brændsel«: apparat til rumopvarmning, som afgiver varme, enten ved direkte varmeydelse eller ved direkte varmeydelse i kombination med varmeoverførsel til et flydende medium, med det formål at nå og bibeholde et vist termisk komfortniveau for personer i et lukket rum, hvori produktet er placeret, og eventuelt kombineret med varmeafgivelse til andre rum, og som er udstyret med en eller flere varmegeneratorer, som direkte omdanner fast brændsel til varme

2. »åbent produkt til lokal rumopvarmning til fast brændsel«: et produkt til lokal rumopvarmning til fast brændsel, hvor fyrrum og forbrændingsgasser ikke er hermetisk adskilt fra det rum, hvori produktet er monteret, og som har en tætsluttende forbindelse til en skorsten eller et pejseaftræk, eller som kræver et aftræksrør til at bortlede forbrændingsprodukter

3. »lukket produkt til lokal rumopvarmning til fast brændsel«: et produkt til lokal rumopvarmning til fast brændsel, hvor fyrrum og forbrændingsgasser er hermetisk adskilt fra det rum, hvori produktet er monteret, og som har en tætsluttende forbindelse til en skorsten eller et pejseaftræk, eller som kræver et aftræksrør til at bortlede forbrændingsprodukter

4. »komfur«: et produkt til lokal rumopvarmning til fast brændsel, hvor rumopvarmningsfunktionen og kogeplader og/eller ovnrum beregnet til tilberedning af mad er integreret i ét apparat, som har en tætsluttende forbindelse til en skorsten eller et pejseaftræk, eller som kræver et aftræksrør til at bortlede forbrændingsprodukter

5. »produkt til lokal rumopvarmning til fast brændsel uden aftræk«: et produkt til lokal rumopvarmning til fast brændsel, som udleder forbrændingsprodukterne direkte til rummet, hvori produktet benyttes

6. »produkt til lokal rumopvarmning til fast brændsel, som er åben mod skorsten«: et produkt til lokal rumopvarmning til fast brændsel, som er beregnet til at blive placeret under en skorsten eller i en pejs uden en tætsluttende forbindelse mellem produktet og skorstensåbningen eller pejseaftrækket, og som muliggør uhindret passage af forbrændingsprodukterne fra fyrrummet til skorstenen eller aftrækket

7. »saunaovn«: et produkt til lokal rumopvarmning til fast brændsel, som er indbygget i eller angivet til brug i våd eller tør sauna eller lignende miljøer

8. »luftopvarmningsprodukt«: et produkt, som udelukkende leverer varme til et luftbaseret varmeanlæg, hvilket kan ske via luftkanaler, og som er udformet til brug fastgjort eller sikret på et bestemt sted eller monteret på en væg, og som fordeler luften ved hjælp af en ventilator med sigte på at nå og bibeholde et vist niveau af termisk komfort for personer i det lukkede rum, hvor produktet er placeret

9. »fast brændsel«: brændsel, der er fast ved normale indendørs temperaturer, herunder fast biomasse og fast fossilt brændsel

10. »biomasse«: den bionedbrydelige del af produkter, affald og restprodukter af biologisk oprindelse fra landbrug (herunder vegetabilske og animalske stoffer), skovbrug og tilknyttede industrier, herunder fiskeri og akvakultur, samt den bionedbrydelige del af industriaffald og kommunalt affald

11. »træbiomasse«: biomasse fra træer, buske og buskads, herunder brænde, træflis, presset træ i form af træpiller eller briketter samt savsmuld

12. »biomasse, som ikke er træ«: biomasse fra andre kilder end træ, herunder bl.a. halm, elefantgræs, rør, kerner, frø, olivenkerner, olivenpresserester og nøddeskaller

13. »fossilt fast brændsel«: fast brændsel, bortset fra biomasse, herunder antracit, tørre dampkul, cinders, lavtemperaturkoks, bituminøst kul, brunkul eller en blanding af fossilt brændsel eller en blanding af biomasse og fossilt brændsel; i forbindelse med denne forordning omfatter det også tørv

14. »foretrukket brændsel«: den bestemte form for brændsel, som først og fremmest skal anvendes til produktet til lokal rumopvarmning til fast brændsel ifølge producentens anvisninger

15. »andet egnet brændsel«: et brændsel, bortset fra det foretrukne brændsel, som kan anvendes til produktet til lokal rumopvarmning til fast brændsel i henhold til leverandørens anvisninger, og som omfatter ethvert brændsel nævnt i brugsanvisningen til installatører og slutbrugere, på producenternes og leverandørernes frit tilgængelige hjemmesider, i teknisk salgsmateriale og i reklamer

16. »direkte varmeydelse«: produktets varmeydelse i form af strålings- og konvektionsvarme, som afgives af selve produktet til luften, udtrykt i kW, undtagen produktets varmeydelse i form af varmeoverførsel til et flydende medium

17. »indirekte varmeydelse«: den varmeydelse, som overføres fra produktet til et flydende varmeoverførselsmedium som følge af den samme varmegenereringsproces, der leverer produktets direkte varmeydelse, udtrykt i kW

18. »indirekte varmefunktion«: produktet kan overføre en del af den samlede varmeydelse til et flydende varmeoverførselsmedium med henblik på anvendelse til rumopvarmning eller opvarmning af husholdningsbrugsvand

19. »nominel varmeydelse (Pnom )«: varmeydelsen, udtrykt i kW, for et produkt til lokal rumopvarmning til fast brændsel, som omfatter både direkte og indirekte (hvis relevant) varmeydelse ved drift ved den højeste indstilling for varmeydelse, der kan opretholdes over en længere periode i henhold til producentens oplysninger

20. »mindste varmeydelse (Pmin )«: varmeydelsen, udtrykt i kW, for et produkt til lokal rumopvarmning til fast brændsel, som omfatter både direkte og indirekte (hvis relevant) varmeydelse ved drift ved den laveste indstilling for varmeydelse i henhold til producentens oplysninger

21. »beregnet til udendørs brug«: produktet er egnet til sikker anvendelse uden for lukkede rum, herunder eventuel brug udendørs

22. »partikler«: partikler med forskellig form, struktur og densitet, som forekommer spredt i røggassens gasfase

23. »ækvivalent model«: en model, som bringes i omsætning med de samme tekniske parametre, der er anført i punkt 3, tabel 1, i bilag II, som en anden model, der bringes i omsætning af den samme producent.

Til brug i forbindelse med bilag II-V er der anført yderligere definitioner i bilag I.

Artikel 3

Krav til miljøvenligt design og tidsplan

1. Kravene til miljøvenligt design af produkter til lokal opvarmning til fast brændsel er fastsat i bilag II.

2. Produkter til lokal opvarmning til fast brændsel skal opfylde kravene i bilag II fra den 1. januar 2022.

3. Overholdelsen af kravene til miljøvenligt design kontrolleres ved målinger og beregninger efter metoderne i bilag III.

Artikel 4

Overensstemmelsesvurdering

1. Proceduren for overensstemmelsesvurdering i artikel 8, stk. 2, i direktiv 2009/125/EF er den interne designkontrol, der er fastlagt i samme direktivs bilag IV, eller det ledelsessystem, der er fastlagt i samme direktivs bilag V.

2. I forbindelse med overensstemmelsesvurderingen i henhold til artikel 8 i direktiv 2009/125/EF skal den tekniske dokumentation omfatte oplysningerne i punkt 3 i bilag II til denne forordning.

3. Hvis de oplysninger, der indgår i den tekniske dokumentation for en bestemt model, er fremkommet ved beregninger på grundlag af design og/eller ekstrapolering ud fra andre modeller, skal dokumentationen nøje beskrive sådanne beregninger og/eller ekstrapoleringer og prøvninger, som leverandøren har udført for at kontrollere nøjagtigheden af beregningsresultaterne. I sådanne tilfælde skal den tekniske dokumentation også omfatte en fortegnelse over de modeller, der dannede grundlag for ekstrapoleringen, og over alle andre modeller, hvor oplysningerne i den tekniske dokumentation er fremkommet på samme grundlag

Artikel 5

Verifikationsprocedure i forbindelse med markedstilsyn

Medlemsstaternes myndigheder skal, når de udfører det i artikel 3, stk. 2, i direktiv 2009/125/EF omhandlede markedstilsyn, anvende den verifikationsprocedure, der er beskrevet i bilag IV til denne forordning, for de i bilag II til denne forordning anførte krav.

Artikel 6

Vejledende referenceværdier

De vejledende referenceværdier for de miljømæssigt bedste produkter til lokal opvarmning til fast brændsel på markedet på tidspunktet for ikrafttrædelsen af denne forordning er anført i bilag V.

Artikel 7

Revision

1. Kommissionen gennemgår denne forordning i lyset af den teknologiske udvikling og forelægger konsultationsforummet resultaterne heraf senest den 1. januar 2024. Ved revisionen vurderes navnlig:

om det er hensigtsmæssigt at fastsætte strengere krav til miljøvenligt design for så vidt angår energieffektivitet og emissioner af partikler (PM), organiske gasformige forbindelser (OGC), kulmonoxid (CO) og nitrogenoxider (NOx)

2. Kommissionen undersøger, om det er hensigtsmæssigt at indføre tredjepartscertificering for produkter til lokal rumopvarmning til fast brændsel, og forelægger resultaterne af denne undersøgelse for konsultationsforummet senest den 22. august 2018.

Artikel 8

Overgangsbestemmelser

Indtil den 1. januar 2022 kan medlemsstaterne tillade, at produkter til lokal rumopvarmning til fast brændsel bringes i omsætning og tages i brug, hvis de er i overensstemmelse med de nationale bestemmelser om årsvirkningsgrad ved rumopvarmning og emissioner af partikler, organiske gasformige forbindelser, kulmonoxid og nitrogenoxider.

Artikel 9

Ikrafttræden

Denne forordning træder i kraft på tyvendedagen efter offentliggørelsen i Den Europæiske Unions Tidende.

(1) EUT L 285 af 31.10.2009, s. 10.

(2) Kommissionens delegerede forordning (EU) 2015/1186 af 24. april 2015 om supplering af Europa-Parlamentets og Rådets direktiv 2010/30/EU for så vidt angår energimærkning af produkter til lokal rumopvarmning (se side 20 i denne EUT)

(3) Europa-Parlamentets og Rådets forordning (EU) nr. 305/2011 af 9. marts 2011 om fastlæggelse af harmoniserede betingelser for markedsføring af byggevarer og om ophævelse af Rådets direktiv 89/106/EØF (EUT L 88 af 4.4.2011, s. 5).

(4) Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (EUT L 316 af 14.11.2012, s. 12).

BILAG I

Definitioner, der gælder for bilag II-V

I bilag II til V forstås ved:

1)

»årsvirkningsgrad ved rumopvarmning (η s )«:

forholdet mellem det rumopvarmningsbehov, der dækkes af et produkt til lokal rumopvarmning til fast brændsel, og det årlige energiforbrug, der kræves for at opfylde dette behov, udtrykt i %

2)

»omregningskoefficient ( CC )«:

en koefficient, der afspejler elproduktionens anslåede gennemsnitlige virkningsgrad på 40 % i EU, jf. Europa-Parlamentets og Rådets direktiv 2012/27/EU om energieffektivitet ( 1 ) ; værdien af omregningskoefficienten er CC = 2,5

3)

»emission af partikler«:

3

2

emissionen af partikler ved nominel varmeydelse, udtrykt i mg/mtør røggas beregnet for 273 K og 1 013 mbar ved 13 % Oeller de vægtede gennemsnitlige emissioner af partikler over op til fire brændhastigheder, udtrykt i g/kg tørstof

4)

»emission af kulmonoxid«:

3

2

emissionen af kulmonoxid ved nominel varmeydelse, udtrykt i mg/mrøggas beregnet for 273 K og 1 013 mbar ved 13 % O

5)

»emission af organiske gasformige forbindelser«:

3

2

emissionen af organiske gasformige forbindelser ved nominel varmeydelse, udtrykt i mgC/mrøggas beregnet for 273 K og 1 013 mbar ved 13 % O

6)

»emission af nitrogenoxider«:

3

2

2

emissionen af nitrogenoxider ved nominel varmeydelse, udtrykt i mg/mrøggas, udtrykt som NO, beregnet for 273 K og 1 013 mbar ved 13 % O

7)

»nedre brændværdi (NCV)«:

den samlede varmemængde, der frigøres af en brændselsenhed med normalt vandindhold, når den forbrændes fuldstændigt med oxygen, og når forbrændingsprodukterne ikke nedkøles til omgivelsestemperaturen

8)

»virkningsgrad ved enten nominel eller mindste varmeydelse, (η th,nom eller η th,min )«:

forholdet, udtrykt i %, mellem nyttevarmeproduktionen og den samlede energitilførsel, udtrykt som den nedre brændværdi (NCV), til et produkt til lokal rumopvarmning til fast brændsel

9)

»elforbrug ved nominel varmeydelse (el max )«:

elforbruget for produktet til lokal rumopvarmning til fast brændsel, når det leverer den nominelle varmeydelse. Elforbruget, udtrykt i kW, bestemmes uden hensyntagen til en cirkulationspumpes elforbrug i tilfælde, hvor produktet har en indirekte varmefunktion og en indbygget cirkulationspumpe

10)

»elforbrug ved mindste varmeydelse (el min )«:

elforbruget for produktet til lokal rumopvarmning til fast brændsel, når det leverer den mindste varmeydelse. Elforbruget, udtrykt i kW, bestemmes uden hensyntagen til en cirkulationspumpes elforbrug i tilfælde, hvor produktet har en indirekte varmefunktion og en indbygget cirkulationspumpe

11)

»elforbrug i standbytilstand (el sb )«:

produktets elforbrug i standbytilstand, udtrykt i kW

12)

»energiforbrug til pilotflamme (P pilot )«:

produktets forbrug, udtrykt i kW, af fast brændsel til en pilotflamme, som fungerer som tænder for den kraftigere forbrændingsproces, der skal til for at levere den nominelle varmeydelse eller dellastvarmeydelsen, hvis den er tændt i mere end 5 minutter, før hovedbrænderen tænder

13)

»ét-trinsvarmeydelse uden rumtemperaturstyring«:

produktet har ingen automatisk tilpasning af varmeydelsen, og der sker ingen måling af rumtemperatur med henblik på automatisk tilpasning af varmeydelsen

14)

»to eller flere manuelle trin uden rumtemperaturstyring«:

produktets varmeydelse kan tilpasses manuelt med to eller flere trin, og der findes ingen anordning, som automatisk regulerer varmeydelsen i forhold til en ønsket indendørs temperatur

15)

»med mekanisk rumtemperaturstyring«:

produktet har en ikke-elektronisk anordning, som gør, at produktet automatisk kan tilpasse varmeydelsen over et givet tidsrum i forhold til et vist krævet niveau for indendørs varmekomfort

16)

»med elektronisk rumtemperaturstyring«:

produktet har en integreret eller ekstern elektronisk anordning, som gør, at produktet automatisk kan tilpasse varmeydelsen over et givet tidsrum i forhold til et vist krævet niveau for indendørs varmekomfort

17)

»med elektronisk rumtemperaturstyring og døgntimer«:

produktet har en integreret eller ekstern elektronisk anordning, som gør, at produktet automatisk kan tilpasse varmeydelsen over et givet tidsrum i forhold til et vist krævet niveau for indendørs varmekomfort, og som giver mulighed for at fastlægge tidsindstillinger og temperaturniveauer for en 24-timers periode

18)

»med elektronisk rumtemperaturstyring og ugetimer«:

produktet har en integreret eller ekstern elektronisk anordning, som gør, at produktet automatisk kan tilpasse varmeydelsen over et givet tidsrum i forhold til et vist krævet niveau for indendørs varmekomfort, og som giver mulighed for at fastlægge tidsindstillinger og temperaturniveauer for en hel uge. I denne 7-dages periode skal det være muligt at variere indstillingerne for de enkelte dage

19)

»rumtemperaturstyring med bevægelsessensor«:

produktet har en integreret eller ekstern elektronisk anordning, som automatisk sænker rumtemperaturindstillingen, når der ikke er en person i rummet

20)

»rumtemperaturstyring med temperaturfaldssensor«:

produktet har en integreret eller ekstern elektronisk anordning, som automatisk reducerer varmeydelsen, når et vindue eller en dør åbnes. Hvis der anvendes en temperaturfaldssensor til at detektere et åbent vindue eller en åben dør, kan den være installeret sammen med produktet, uden for produktet, i selve bygningsstrukturen eller en kombination af disse muligheder

21)

»med telestyringsoption«:

en funktion, som giver mulighed for telestyring af produktet fra et sted uden for den bygning, hvor produktet er installeret

22)

»ét-trins«:

produktet har ingen automatisk tilpasning af varmeydelsen

23)

»to-trins«:

produktet har automatisk regulering af varmeydelsen på to separate niveauer i forhold til den faktiske indendørs lufttemperatur og en ønsket indendørs lufttemperatur og styres ved hjælp af anordninger til temperaturmåling og en grænseflade, som kan være, men ikke nødvendigvis er indbygget i selve produktet

24)

»moduleret«,

produktet har automatisk regulering af varmeydelsen på tre eller flere separate niveauer i forhold til den faktiske indendørs lufttemperatur og en ønsket indendørs lufttemperatur, og styres ved hjælp af anordninger til temperaturmåling og en grænseflade, som kan være, men ikke nødvendigvis er indbygget i selve produktet

25)

»standbytilstand«:

en tilstand, hvor produktet er tilsluttet elnettet, er afhængigt af energitilførsel fra elnettet for at fungere efter hensigten og kun tilbyder følgende funktioner, som kan stå til rådighed i ubegrænset tid: en reaktiveringsfunktion eller en reaktiveringsfunktion sammen med en simpel angivelse af, at reaktiveringsfunktionen er slået til, og/eller informations- eller statusvisning

26)

»andet fossilt brændsel«:

fossilt brændsel, bortset fra antracit, tørre dampkul, cinders, lavtemperaturkoks, bituminøst kul, brunkul, tørv eller briketter af blandet fossilt brændsel

27)

»andet træbiomassebrændsel«:

træbiomasse, bortset fra brænde, med et vandindhold på højst 25 %, briketbrændsel med et vandindhold under 14 % eller presset træ med et vandindhold under 12 %

28)

»modelidentifikation«:

den kode (oftest alfanumerisk), hvormed en specifik model produkt til lokal rumopvarmning til fast brændsel skelnes fra andre modeller med samme varemærke eller leverandørnavn

29)

»vandindhold«:

massen af vand i brændslet i forhold til brændslets samlede masse, som det anvendes i produktet til lokal rumopvarmning til fast brændsel.

(1) Europa-Parlamentets og Rådets direktiv 2012/27/EU af 25. oktober 2012 om energieffektivitet, om ændring af direktiv 2009/125/EF og 2010/30/EU samt om ophævelse af direktiv 2004/8/EF og 2006/32/EF (EUT L 315 af 14.11.2012, s. 1).